Publication: Magyar Közlöny
Issue: MK-2004-65 (Year: 2004, Number: 65)
Era: 2004-2010
Section: A 28/2003. (X. 18.) OM rendelet 1. számú melléklete
Paragraph Index: 361

6. A szakmai vizsga értékelésének a szakmai vizsgaszabályzattól eltérõ szempontjai A gyakorlati vizsga (szakdolgozat) értékelése: A szakdolgozatot bíráló opponensek egy-egy érdemjegyet (1—5-ig terjedõ skálán) adnak a dolgozatra. A szakdolgozat érdemjegyét a két opponens által adott bírálati érdemjegyek (ha egyik sem elégtelen) átlaga adja. Amennyiben az egyik opponens elégtelenre értékelte a szakdolgozatot, úgy azt harmadik opponens véleményezi. Akinek a dolgozatát egyik bíráló sem, illetve a három bírálóból csak egy bíráló fogadta el, az szóbeli védésre nem bocsátható. A szóbeli vizsga elején a hallgató a feltett kérdések megválaszolásával megvédi szakdolgozatát. A vizsgáztatók erre egy érdemjegyet adnak (1—5-ig terjedõ skálán). A gyakorlati vizsga osztályzata a szakdolgozatra adott bírálati érdemjegyek, valamint a védésre kapott érdemjegy átlagaként alakul ki. A szóbeli vizsga értékelése: A vizsgázó a szóbeli vizsgán kihúzott tételekre tételenként egy érdemjegyet kap (1—5-ig terjedõ skálán). A szóbeli vizsgarészt sikertelennek kell tekinteni abban az esetben, ha a 3 tétel bármelyikére elégtelent kap a vizsgázó, és a teljes szóbeli vizsgát meg kell ismételnie. Az elméleti vizsga osztályzata a szóbeli feleletekre kapott három érdemjegy átlagaként alakul ki. Az átlagolásoknál a kerekítés általános szabályai szerint kell számolni. A bizonyítványban külön kerül feltüntetésre a gyakorlati és az elméleti vizsgarész osztályzata. Amennyiben a vizsgázó speciális szakmai ismeretekbõl is vizsgázik, úgy azt külön érdemjeggyel (1—5-ig terjedõ skálán) kell értékelni. Azok, akik egy-egy specializációs modult teljes egészében teljesítenek, valamint az adott szakterület ismereteibõl szakmai vizsgát tesznek, az állam által elismert szakképesítésükrõl szóló bizonyítvány mellett a speciális szakmai ismeretrõl külön tanúsítványt kapnak.

Source: https://magyarkozlony.hu/hivatalos-lapok/fecbd225521554af21de4f3ab7cb016f6727b633/dokumentumok/67fc39b37b5fee3cafc48b9181252a20d90f08a6/letoltes